కొప్పరపు నారాయణ మూర్తి

కొప్పరపు నారాయణమూర్తి (జ. 1957 మార్చి 22) పత్రికా రచయిత, పలు గ్రంథకర్త. సాహితీ విమర్శకుడుగా, కథా రచయితగా, బాలసాహిత్య రచయితగా, అనువాద రచయితగా అనేక రచనలు చేశాడు. అతను తొలినాళ్లలో 'గిరిజానారాయణ్' అనే కలం పేరుతో కూడా రచనలు చేశాడు. పలు గ్రంథాలు వెలువరించాడు.https://archive.org/details/29-2025_202509 పత్రికారంగంలో (జర్నలిజం) ఆచార్యులుగా దాదాపు 30 ఏళ్లకు పైగా పలు విశ్వవిద్యాలయాలలో పనిచేశాడు. ముఖ్యంగా తెలుగు మీడియా, సినిమా రంగంపై విశిష్ట పరిశోధనలు చేశాడు. ఆంగ్లంలో అతను రాసిన 65 పరిశోధనపత్రాలు అమెరికా, ఇంగ్లాండ్ దేశాలలోని పలు ప్రచురణ సంస్థల పేరొందిన జర్నళ్ళలో అచ్చయినాయి. అంతేగాక ఇతని పరిశోధనా పత్రాలపై ప్రసంగించడానికి దాదాపు పాతిక దేశాలు పైనే దర్శించాడు. అనేక విశ్వవిద్యాలయాలలో ప్రసంగించాడు.https://archive.org/details/29-2025_202509

 బాల్యం, విద్యాభ్యాసం 
కొప్పరపు నారాయణమూర్తి 1957 మార్చి 22 న గుంటూరులో జన్మించాడు. అతని విద్యాభ్యాసం 1966 నుంచి 1977 వరకు ఒంగోలు లోని పి వి ఆర్ మునిసిపల్ హై స్కూల్, సి ఎస్ ఆర్ శర్మ కాలేజిలలో సాగింది. హై స్కూల్లో చదివే రోజులనుంచి అనేక సాంస్కృతిక పోటీలలో పాల్గొని బహుమతులు గెలుచుకొన్నాడు. తెలుగు పద్యపఠనం, ఆంగ్ల వ్యాస రచన పోటీ, తెలుగు వ్యాస రచన పోటీ, తెలుగు వక్తృత్వ పోటీలలో ప్రథమ, లేదా ద్వితీయ బహుమతులు వచ్చాయి. అటు తరువాత సి ఎస్ ఆర్ శర్మ కాలేజ్ లో ఇంటర్మీడియట్,బి.ఎస్ డిగ్రీ పూర్తి చేశాడు.https://archive.org/details/29-2025_202509https://archive.org/details/c-s-h-n-murthy-article-on-tagore-and-his-poetry-in-c-s-r-sarma-college-magazine-ongole/mode/2uphttps://archive.org/details/@dr_murthy_c_s_h_n

 ఉద్యోగం, కుటుంబం 
నారాయణమూర్తి డిగ్రీ పూర్తైన తరువాత అఖిల భారత స్థాయిలో పోటీ పరీక్ష నెగ్గి, ఢిల్లీ జవహర్లాల్ నెహ్రూ విశ్వవిద్యాలయంలో ఎం.ఎస్సి ఇన్ లైఫ్ సైన్సెస్ లో చేరాడు. కానీ, ఆర్ధిక ఇబ్బందులతో కొనసాగించలేక, హైదరాబాద్ తిరిగి వచ్చి 1977 నవంబరులో ఈనాడులో జర్నలిస్టుగా చేరాడు. అది మొదలు 1995 వరకు ఈనాడు లోనే వివిధ విభాగాలలో పనిచేశాడు. తొలినాళ్లలో ఈనాడు ఆదివారం విభాగంలో పనిచేసాడు. తరువాత కాలంలో ఈనాడు ఎడిట్ పేజీకి మధ్య పేజీ సంపాదకీయాలు, జ్ఞాననేత్రం కూడా రాసేవాడు. 1979లో ఇండియన్ డ్రగ్స్ అండ్ ఫార్మస్యూటికల్స్ లిమిటెడ్లో సైంటిఫిక్ అసిస్టెంట్ గా చేరినా ఈనాడు లోనే కొనసాగాడు. 1994 లో ఐ డి పి ఎల్ నుంచి వాలంటరీగా రిటైర్ మెంట్ తీసుకొని ఈయన ఉన్నత చదువులు చదువుతూనే ఉపాధ్యాయ వృత్తిలోకి అడుగుపెట్టాడు. ఎం. ఏ. జర్నలిజం, ఎం.ఏ ఇంగ్లీష్, ఎమ్ ఫిల్ కమ్యూనికేషన్, ఎం ఎడ్. ఎడ్యుకేషన్, పిహెచ్.డి. జర్నలిజం అండ్ కమ్యూనికేషన్, యూ జి సి నెట్వంటి అర్హతలను సాధించాడు. రచన జర్నలిజం కాలేజ్ ప్రిన్సిపాల్‌గా, ఆ తరువాత లెక్చరరుగా, ఆఫ్రికా లోని ఎరిట్రియా దేశంలో అసిస్టెంట్ ప్రొఫెసరుగా పనిచేశాడు. ఆవిధంగా జర్నలిజం బోధనా రంగంలో అడుగు పెట్టాక, 2019 వరకూ పలు ప్రభుత్వ, ప్రైవేట్ విశ్వవిద్యాలయాలలో ఆచార్యుడిగా పనిచేసాడు. ఈ కాలంలోనే అటు సైన్సులోనూ (1979-1983)https://archive.org/details/effects-of-pesticides-on-photosynthesishttps://archive.org/details/inhibitors-of-election-flow ఇటు జర్నలిజం (2006-2022) లోనూ అనేక పరిశోధనా పత్రాలను అంతర్జాతీయ పత్రికలలో వెలువరించాడు.https://archive.org/details/@dr_murthy_c_s_h_n  అదే సమయంలో తెలుగులో ఈనాడులోనూ వ్యాసాలూ, కథలు రచించాడు.

తెలుగు సినిమాపై (మీడియా అండ్ ఫిలిం స్టడీస్) ఇతని పరిశోధనల ఫలితంగా ప్రముఖ సినీ దర్శకుడు కె. విశ్వనాధ్ సినిమాలలోని సామాజిక మోడల్ వెలుగులోకి వచ్చింది. అలాగే 'దేవదాసు’ సినిమాపై పాశ్చాత్యుల వక్రభాష్యాలను, సామాజిక సిద్ధాంత అన్వయాలను సశాస్త్రీయంగా త్రిప్పికొట్టాడు.
 రచనాప్రస్థానం 
నారాయణమూర్తి తొలి రచన 1977 లో విపుల - విశ్వ కథా సంపుటిలో అచ్చయింది. అటుపిమ్మట ఆంధ్రజ్యోతి, ఆంధ్రప్రభ, ఈనాడు ఆదివారం, స్వాతి, వనితా జ్యోతి, ఆంధ్రపత్రిక, కలువబాల, మయూరి, ఉదయం వంటి వార, మాస పత్రికలలో కథలు అచ్చయినాయి. ఆయన వందకు పైగా కథలు వివిధ పత్రికలలో రాశాడు.   

 రచనలుhttps://archive.org/details/ph.-d_202509  
 'మలుపు'https://telugu.analpabooks.com/malupuhttps://archive.org/details/ph.-d_202509
 కథా కదంబం  
 సత్సంగం (ISBN 978-93-343-2774-8) 
 మననమే జపం (ISBN 978-93-343-2528-7)
 వివిధ ()
 సాహిత్యావలోకన ()
 రహస్యం (ISBN 978-93-341-1319-8)
 వైకుంఠ పాళి ()
 సాహిత్య దర్శిని ()
 చిన్నారి సాయి రాం (పిల్లల నవల) (ISBN 978-93-340-5655-6)

 బాల సాహిత్యం 
అతను ఆంధ్రప్రభ-దిన, వార పత్రికలకు, ఆదివారం అనుబంధానికి ‘బాల ప్రభ', 'చిన్నారి లోకం’ శీర్షిక కింద పలు కథలు రాశాడు. మనో విజ్ఞాన శాస్త్రం ఆధారంగా పిల్లల సమస్యలను పరిష్కరించడంలో అతని రచనలకు ప్రాధాన్యం కలిగింది. కథా సంపుటి 'రహస్యం-ఈ కథల మర్మమే వేరు ' అనే సంపుటిని ప్రచురించాడు.https://archive.org/details/ph.-d_202509 

 బాలల నవల 
ఆంధ్ర ప్రదేశ్ బాలల అకాడమి, జవహర్ బాల భవన్, ఆంద్రభూమి సంయుక్తంగా పిల్లల కోసం ఒక నవలల పోటీ జరిపారు. ఆ పోటీలో నారాయణమూర్తి నవల 'చిన్నారి సాయి రాం' కు కన్సోలేషన్ బహుమతి లభించింది. 'పిల్లలూ, పెద్దలూ ముళ్ళున్నాయి జాగ్రత్త' అనే టాగ్ లైన్ తో 'చిన్నారి సాయిరాం' నవల ప్రచురించాడు.https://archive.org/details/ph.-d_202509 

 అనువాద సాహిత్యం 
విపుల మాస పత్రికకు అనేక స్వీయ కథలు, అనువాద కథలు రాశాడు. 'కథా కదంబం' అనే పేరుతో ఒక అనువాద కథల సంపుటిని ముద్రించాడు.https://archive.org/details/ph.-d_202509  

ఆధ్యాత్మిక సాహిత్యం 'సత్సంగం'https://archive.org/details/ph.-d_202509  'మననమే జపం' అనే పుస్తకాలు ప్రచురించారు.  

 విజ్ఞాన శాస్త్ర సాహిత్యం 
1977 నవంబరు 7 న టైమ్ పత్రికలో వచ్చిన మానవ పరిణామంపై రిచర్డ్ లీకీ నూతన ఆవిష్కరణలను, అనువాదం అని తెలియకుండా సొంతంగా, వాస్తవాలు మారకుండా 'మలుపు తిరుగుతున్న మానవ పరిణామ సిద్ధాంతం' అనే పేరుతో వ్యాసం రాసాడు. ఆ వ్యాసం ఈనాడులో 1977 డిసెంబరు 8 న ఆదివారం అనుబంధం ప్రధాన పేజీ వ్యాసంగా అచ్చయింది. అది మొదలు ఈనాడు ‘జ్ఞాననేత్రం’ కు తప్పక రాసేవాడు. అదే అదనుగా అనేక ఇతర పత్రికల వారు కూడ విజ్ఞాన విషయాలు రాయమంటే రాసేవాడు. ‘విజ్ఞాన వీచికల’ని ఆంధ్రభూమి, ‘సైన్స్ విషయాల’ని ఆంధ్రప్రభ ఆదివారానికి, ఉదయానికి రాశాడు. ‘జీవశాస్త్రం - వింతలూ -విశేషాలు’ https://archive.org/details/ph.-d_202509 పుస్తకాన్ని రాసాడు.

1991-1995 మధ్య ఆకాశవాణి హైదరాబాద్ కేంద్రంలో విజ్ఞాన శాస్త్ర ప్రసంగాలు చేశాడు.

 సత్కారాలు 
 మచిలీపట్నంకు చెందిన భావతరంగిణి సాంస్కృతిక సంస్థ ఉగాది సత్కారం 28.03. 2025.
 పద్మభూషణ్ గుఱ్ఱం జాషువా ఫౌండేషన్ సాంస్కృతిక సంస్థ ఉగాది సత్కారం 27.03. 2025.
 గబ్బిట దుర్గాప్రసాద్ గారి సరసభారతి, ఉయ్యురు వారి ఉపాధ్యాయ సత్కారం 05. 09. 2025.
 మూలాలు 

వర్గం:తెలుగు రచయితలు
వర్గం:తెలుగు కథా రచయితలు
వర్గం:1957 జననాలు
వర్గం:గుంటూరు జిల్లా రచయితలు
వర్గం:అనువాద రచయితలు
వర్గం:కలం పేరుతో రచనలు చేసిన ఆంధ్రప్రదేశ్ వ్యక్తులు